tt en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ky ky ky ky ky ky ky ky ru ky ky ru ky ru lv ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ru
"Агым", 07.03.08 - 3-бет: Хайл, Сайракан!..•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Бир суткада эле Каракечеден 1200 килейген автомашина көмүр тартып чыгат. Анын жарымы расмий катталса катталат, катталбаса жок. Каракече көмүр кениндеги көп жылдан бери тамырын талтайта жайган коррупциянын кендирин кесүү демилгесин Нарын облгубернатору Өмүрбек Субаналиев көтөрүп чыгып, фискаль органдары "жоокерлерин" жол боюна тизип салды. Коррупция "колтугундагы" акчалар дал ошолорго түшөбү же мамлекетке түшөбү - азырынча белгисиз.
Бийликке мамилесин эркин билдирип көнгөн экс-депутат Муратбек Мукашев башкарган "Кыргызпромстрой" банкынын көзөмөл пакетин "Кыргызкредитбанк" сатып алмай болду. Аларман банк Акүйдүн 7-кабатындагы өтө таасирдүү бирөөнүн көзөмөлүндө дешет.
Үсөнов бүлдүзөрлөр менен үрөй учурууда
Данияр Үсөнов Бишкек шаарбашы болуп дайындалганы ишсиз чирип бараткан бүлдүзөрлөргө жан кирди. 2005-жылдагы төңкөрүштөн элди алаксытуу үчүн бийлик, айрым азып-тоскондорго Бишкектин айланасынан жер бөлгөн. Азыр алардын көпчүлүгүн сот мыйзамсыз деп тапты. Сот чечимине шыктанган шаар мэри ал жерлерге салынган үйлөрдү бүлдүзөрлөр менен сүздүрүп түздөөгө даяр экендигин "Ак ордо" жаңы конушунан арызданып келгендерге салтанаттуу жарыялады.
Каркырадан кайткандан кийин кол коюлат
Жаңы парламент Каркыраны көрмөйүнчө Казакстанга бербейт имиш. Ошондуктан атайын комиссия дайындалып, марттын аягында барабыз деп турат. Андан соң президент Бакиев Астанага атайын визит менен барат. Анан куркол бармак беле да, чөнтөк-парламент уялбай куркол жибермек беле?..
Өткөн жылдын декабрынын ортосунан бери кыргыз сому доллар катышынан 5% түштү. Сом дагы солдоюп жатып калбасын далбасында Улуттук банк ушул жылдын январь-февраль айында эле 60 миллиондон ашуун доллар чыгарып сатты. МВФ миссиясы бул көп факторлорго, асыресе 2007-жылдын акырында кыргыз өкмөтү өзгөчө чыгымга дуушар болгонуна, азык-түлүк бааларынын кескин көтөрүлүшүнө, импорттун басымдуулугуна ж.б. байланыштырды. Ошондой эле алар Кыргызстан ВВПсы быйыл 5%ке чейин төмөндөйт деп жатышат.
АКШ мамлекеттик департаменти "Кайраттуу аял" сыйлыгын белгилүү укук коргоочу, кыргыз бийлигинин "тап душманы", "Адилет" укук клиникасынын жетекчиси Чолпон Жакуповага ыйгарды. Аны Кыргызстандагы элчиси Мари Йованович тапшырды.
2 миң сомго согулду
Салык инспекциясынын инспектору С.Кудайбердиев салык боюнча отчетту кабыл алуу үчүн 2000 сом пара сурап атат деп арыз түшкөн. Свердлов райондук изкубарлар С.Кудайбердиевди кабинетинен 2000 сом пара алып аткан жеринен кармашкан.
Эми өзүнө нашаа ыргытат
Түрмөлөргө наркотик киргизүү эбактан берки көрүнүш. Аламүдүн районунун жана №1 түзөтүү колониясынын кызыл шапкечендери туура эле түрмөнүн түбүнө туруп алып 75 гр. нашааны ыргытып аткан Н.Бугаймер деген эргулду кармашты.
Сынган баш, доо кеткен мээ
5-мартта Токмок шаардык ооруканасына баш сөөгү сынып, мээсине доо кетип, эки көзү шишиктен көрүнбөй, кабыргалары сынган (кантип аман калган десең) Ф.Аргымбаева деген аял келип түшкөн. Көрсө аны М.Айдаркулов деген күйөөсү сабаган экен. Тергөө башталды. Дагы аялдардын майрамы деп коебуз…
Ысыккөлдүк изкубарлар мурда мал уурулугу үчүн соттолуп чыккан, азыр да мал уурулук боюнча шек саналып аткан А.Шаршеналиевди убактылуу жайга камаса, Б.Баязитов деген эргул да ат уурулугу үчүн кошо тутулду.
Таластын Покровка айылынан Ы.Абдыкаирова деген аялдын жүрөгү тоо белем, 2 кг. 972 гр. нашааны үйүнө катып отурган жеринен таластык изкубарлар таап чыгышты. Азыр тергөөдө түшүнүк берүүдө.
А.Аматов, Т.Асанов, А.Токтобаев, У.Баргыбаев деген аңги жигиттерди Ош шаардык изкубарлар Черемушки кичирайонунан бир кызды зордукташканы үчүн колго түшүрүштү. Ал эми ысыккөлдүк изкубарлар Чолпонатанын Бирлик-1 микрорайонунан бир келинди кордошкону үчүн К.Касымкулов, Ж.Маданбаев деген аңгилерди темир торго камашты.
Жол кырсыгы көбөйгөнүн айтып атып тажадык. Ноокаттагы Исанов-Көкбел-Ош жолунан 4-мартта ВАЗ-21011 машинеси кырсыкка учурап, ичиндеги Р.Маликов деген 26 жаштагы жигит, Кадамжай-Ташкоргон жолунан А.Исмаилов "Тико" машинеси менен койдуруп кеткен 8 жашар А.Масалиев, Кочкор-Арал жолунан КамАЗ-5320 машинеси аласалып, айдоочу В.Королевский каза болгон.
Урматтуу кыргызстандык айымдар! Сиздерди 8-март аялдардын эларалык күнү болгон Жаз майрамыңыздар менен куттуктайм. Майрам жүрөгүңүздөргө жылуулук, жаз тартууласын. Үйбүлө очогуңуздарга кут уялап, бакыт орносун. Өлкөбүздүн өсүшүнө, келечегибиздин кеңейишине, зор салымыңар бардыгы менен ынтымак жарчысы экениңиздерди баса белгилей кетем. Сиздерди терең урматтап, "Жаңы Кыргызстан" партиясынын лидери Өмүртөрө Жанкабылов .
l И - тагдаалы
Бишкекте жок демократия Нарында
Теңиртоо борборунун шаар кеңеши окуучуларды көчө шыпыртпоо тууралуу токтом чыгарды. Буга "Нуржолбер" коомдук бирикмесинин жаш балдарды ишембиликте пайдаланууга каршы өжөрлөнө кайрылуусу себеп болгон. Кайрылууда балдарды ишембиликтерде иштетүү биринчиден, Эмгек кодексинин 294-статьясына, экинчиден, Балдардын укугун коргоо боюнча Эларалык конвенцияга каршы келет экен. Айтмакчы, ушундай эле талап менен Бишкек мэриясына укук коргоочу Максим Кулешов кайрылганда, шаар башчылары өзүңдү жарнамалап жатасың деп, кайра укук коргоочуну күнөөлөгөн.
Кыргыз парламенти Таластагы Андаш кенине атайын комиссия жибериши мүмкүн. Бул тууралуу депутат Бейшенбек Абдырасаков билдирди. Анын айтымында, ЖКга таластык 1 миңге жакын тургундун колу коюлган кайрылуу келип, анда Андаш иштетиле баштаса, табиятка орду толгус зыян келтирилет деген кабатырлануу билдирилген. Ушуну Жоке комиссиясы ордунда териштирмекчи.
Түтүн чыккан жер эле айылбы?
Жогорку Кеңеш айыл, шаар түшүнүктөрүн бекитүү тууралуу мыйзам долбоорун кабыл алды. Ага ылайык, 50 кишиден кем эмес түтүн конушу айыл деп аталып, дагы ошол үркөрдөй калктын жарымы айылчарбасы менен алектениши керек. Районго баш ийген шаарчанын калкы 10 миңден аз эмес, ал эми областка караган шаардын калкы 25 миңден ашык болууга тийиш. Ушундан улам, өлкөдөгү айылдар менен шаарлардын саны өзгөрүшү күтүлүүдө.
Мурдакүнү Кыргыз фонду биржасында жасалган бүтүмдө "Кыргызтелекомдун" бир акциясынын баасы 6 сомдон 25 сомго чейин көтөрүлдү. Ал күнү 857,5 миң сомго 35 миң даана акция сатылган.
Башбакан Игорь Чудиновдун буйругу менен жергиликтүү өз алдынча башкаруу органдарына кызматтык машине бөлүнмөй болду. Айыл өкмөттөрүн алкынтып машине мингизүүгө Каржы министрлиги жерден чукуса да акча табууга милдеттендирилди.
Эларалык валюта корунун Рон ван Руден баштаган миссиясы Кыргыстанга келип, өлкө башчыларын чекесинен сылап, сооротуп кетиптир. Анын айтымында, былтыр бизде бир катар макроэкономикалык жакшы көрсөткүчтөр жетишилген экен. Андыктан, ал жыл ийгиликтүү аяктады десек болот. Ал гана эмес, ЭВФ Кыргызстанга каалагандай техникалык жардам берүүгө, жакырдыкты жоюу программасынын алкагында берилүүчү траншты дагы көбөйтүүгө даяр.